Translate the text from Welsh to English.



 
Bydd yr Aelodau'n ymwybodol bod Llywodraeth y DU wedi gwneud darpariaeth i sicrhau bod teithwyr sy'n cyrraedd y Deyrnas Unedig o wledydd tramor yn gorfod hunanynysu am 14 diwrnod, er mwyn atal y coronafeirws rhag lledaenu ymhellach. Daeth y cyfyngiadau hyn i rym ddydd Llun 8 Mehefin 2020\.


Ar 10 Gorffennaf, diwygiodd Llywodraeth Cymru y Rheoliadau i gyflwyno eithriadau i’r gofyniad i ynysu ar gyfer rhestr o wledydd a thiriogaethau, ac ystod gyfyngedig o bobl mewn sectorau neu gyflogaeth arbenigol a allai fod wedi'u heithrio rhag y gofyniad i ynysu neu rhag rhai o ddarpariaethau’r gofynion ynghylch gwybodaeth teithwyr.


Ers hynny, mae’r rheoliadau hyn wedi’u hadolygu’n gyson ac mae nifer o newidiadau wedi’u gwneud i’r rhestr o wledydd a thiriogaethau sydd wedi’u heithrio. O ran y rhestr o wledydd a thiriogaethau sydd wedi’u heithrio o’r gofynion cwarantin:


* ar 11 Gorffennaf, tynnwyd Serbia o’r rhestr;
* ar 26 Gorffennaf, tynnwyd Sbaen a'i hynysoedd o’r rhestr;
* ar 30 Gorffennaf, ychwanegwyd Latfia, Estonia, Slofacia, Slofenia a Saint Vincent a’r Grenadines;
* Ar 8 Awst, tynnwyd Andorra, y Bahamas a Gwlad Belg o’r rhestr ac ychwanegwyd Brunei a Malaysia.


Ddoe, mynychais gyfarfod o Weinidogion o bob un o bedair gwlad y DU i ystyried y risg i iechyd y cyhoedd yn sgil y nifer cynyddol o achosion o COVID\-19 yn Aruba, Ffrainc, Malta, Monaco, yr Iseldiroedd a Turks a Caicos.


Ar ôl ystyried y dystiolaeth ynglŷn â’r risg i iechyd y cyhoedd erbyn hyn wrth i deithwyr ddod i'r DU o'r lleoedd hyn, bydd Llywodraeth Cymru, yn ddiweddarach heddiw, yn tynnu Aruba, Ffrainc, Malta, Monaco, yr Iseldiroedd a Turks a Caicos oddi ar y rhestr o wledydd a thiriogaethau sydd wedi'u heithrio o'n mesurau iechyd ar y ffin.


Bydd diwygiadau brys yn cael eu cyflwyno i Reoliadau Diogelu Iechyd (Coronafeirws, Teithio Rhyngwladol) (Cymru) 2020 a fydd yn dod i rym am 04:00 o’r gloch ddydd Sadwrn 15 Awst. Bydd y diwygiadau hyn yn golygu y bydd yn ofynnol i unrhyw un sy'n cyrraedd Cymru o Aruba, Ffrainc, Malta, Monaco, yr Iseldiroedd a Turks a Caicos, neu sydd wedi bod yn unrhyw un o’r gwledydd neu’r tiriogaethau hynny yn ystod y 14 diwrnod diwethaf, ynysu am 14 diwrnod, o 04:00 o’r gloch yfory.


Pan gaiff y Rheoliadau eu gosod bydd y Gweinidog Cyllid a'r Trefnydd yn ysgrifennu at y Llywydd, yn unol â gofynion Deddf Offerynnau Statudol 1946 a'n trefn arferol.


Caiff y datganiad hwn ei gyhoeddi yn ystod y toriad er mwyn rhoi'r wybodaeth ddiweddaraf i’r Aelodau. Os bydd yr Aelodau eisiau i mi wneud datganiad pellach neu ateb cwestiynau ynglŷn â hyn pan fydd y Senedd yn dychwelyd, byddwn yn hapus i wneud hynny.







Translation:


 
Members will be aware that the UK Government made provision to ensure that travellers entering the United Kingdom from overseas must self\-isolate for 14 days, to prevent the further spread of coronavirus.  These restrictions came into force on Monday 8 June 2020\.


On 10 July the Welsh Government amended the Regulations to introduce exemptions from the isolation requirement for a list of countries and territories, and a limited range of people in specialised sectors or employment who may be exempted from the isolation requirement or excepted from certain provisions of the passenger information requirements.


Since then these regulations have been kept under review and a number of changes to the list of exempt countries and territories have been made. In relation to the list of countries and territories exempted from the quarantine requirements:


* on 11 July Serbia was removed;
* on 26 July Spain and its islands was removed;
* on 30 July Latvia, Estonia, Slovakia, Slovenia and St Vincent and the Grenadines were added;
* on 8 August Andorra, the Bahamas and Belgium were removed from list and Brunei and Malaysia were added.


Yesterday I attended a meeting of ministers from all four UK countries to consider the public health risk posed by an increasing prevalence of COVID\-19 in Aruba, France, Malta, Monaco, the Netherlands and Turks and Caicos.


Having considered the evidence for the public health risk now posed by travellers who enter the UK from these places, the Welsh Government will later today remove Aruba, France, Malta, Monaco, the Netherlands and Turks and Caicos from the list of countries and territories exempt from our health measures at the border.


Urgent amendments will be introduced to the Health Protection (Coronavirus, International Travel) (Wales) Regulations 2020 which will come into effect from04:00 hours Saturday 15 August. These amendments will mean that anyone who arrives in Wales from Aruba, France, Malta, Monaco, the Netherlands and Turks and Caicos or who has been in any of those countries or territories during the last 14 days will be required to isolate for 14 days as of 04:00 hours tomorrow.


When the Regulations are laid the Minister for Finance and Trefnydd will write to the Llywydd, in accordance with the requirements of the Statutory Instruments Act 1946 and our usual practice.


This statement is being issued during recess in order to keep members informed. Should members wish me to make a further statement or to answer questions on this when the Senedd returns I would be happy to do so.